Rokiškio rajono savivaldybės tarybai

**TEIKIAMO SPRENDIMO PROJEKTO „DĖL PAVADINIMO ROKIŠKIO RAJONO SAVIVALDYBĖS OBELIŲ SENIŪNIJOS ŠILEIKIŲ KAIMO GATVEI SUTEIKIMO“ AIŠKINAMASIS RAŠTAS**

**Sprendimo projekto tikslai ir uždaviniai.** Suteikti Obelių seniūnijos Šileikių kaimo gatvei Skaistinės gatvės pavadinimą.

**Teisinio reguliavimo nuostatos.** Lietuvos Respublikos vietos savivaldos įstatymo 16 straipsnio 2 dalies 34 punktas; Lietuvos Respublikos vidaus reikalų ministro 2011 m. sausio 25 d. įsakymas Nr. 1V-57 ,,Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“.

**Sprendimo projekto esmė.** Vadovaujantis 2022-03-24 Valstybės įmonės Registrų centro pavedimu Nr. S-12447 (1.4 Mr) ,,Dėl gyvenamųjų vietovių, kuriose yra suteikti gatvių pavadinimai, adresų keitimo“ ir 2022-03-30 Valstybės įmonės Registrų centro pavedimu Nr. SAVP-236 ,,Dėl gyvenamųjų vietovių, kuriose yra suteikti gatvių pavadinimai, adresų keitimo“, priimti sprendimą dėl netikslių adresų pakeitimo bei Adresų registro tvarkytojui pateikti dokumentus, kurių pagrindu būtų galima Adresų registre patikslinti netikslius adresus. Priėmus šį sprendimą bus užtikrinta, kad duomenys, įrašyti Adresų ir Nekilnojamojo turto registruose, bus teisingi, tikslūs ir atitiks faktinius duomenis.

**Laukiami rezultatai.** Šileikių kaimo ribos išsidėsčiusios pagal dviejų kelių zonas. 2005-02-25 pagal registrų ir kadastrų duomenis buvo įregistruoti adresai vienoje, Geležinkelio Stoties, gatvėje. Kita teritorijos dalis nepateko į šios gatvės zoną ir adresai liko nepakeisti. Netikslių adresų pakeitimui reikia suteikti gatvės pavadinimą ir jį įregistruoti. Tai aktualu ne tik gyventojams, bet ir specialiosioms tarnyboms, kurios vykdamos pagal iškvietimą ir naudodamos GPS navigatorius, gali būti klaidinamos.

Gatvei suteikus pavadinimą, bus galima keisti pastatams, statiniams, kitiems objektams ar žemės sklypams adresus, nurodant gatvės pavadinimą.

**Finansavimo šaltiniai ir lėšų poreikis**. Lėšų poreikio nėra.

**Suderinamumas su Lietuvos Respublikos galiojančiais teisės norminiais aktais.** Projektas galiojantiems teisės aktams neprieštarauja.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Rokiškio rajono savivaldybės administracijos

Obelių seniūnė Jūratė Šinkūnienė